คือก่อนหน้านี้มีอาการคันในช่องคลอดและมีตกขาว เคยไปหาคุณที่รพ.หนึ่ง เอาตกขาวไปเข้าแลบ ผลออกมาบอกว่ามีเชื้อแบคทีเรีย คุณก็จ่ายยากินไป แต่สักพักก็มีอาการอีก ทีนี้เลยไปหาอีกที่ คุณบอกว่าเป็นเชื้อรา ให้ยาสอด Clotrimazole 100 mg มาสอด 7 คืน อาการก็ดีขึ้น ผ่านมาอีกสัปดาห์เริ่มมีอาการคัน เลยไปหาอีก ตอนแรกคุณก็ดูจากลักษณะตกขาวก็บอกว่าปกติดี แต่เพื่อความชัวร์คุณเอาตกขาวไปตรวจแบบ wet smear ผลออกมาคือ WBC 20-30 /HPF RBC 1-2/HPF Epithelial cell 20-30 /HPF Bacteria Many Budding yeast Not Found Pseudohyphae Not Found T.vaginalis Not Found Clue cells Moderate ซึ่งไม่พบเชื้อรา แต่มีเชื้อแบคทีเรียมาก แต่ก็บอกว่าในช่องคลอดมีเชื้อแบคทีเรียจำนวนมากอยู่แล้ว แล้วก็พบ clue cell โดยบอกว่า clue cell ไม่ได้เป็นอะไรมาก ไม่จำเป็นต้องรักษา แต่ไปอ่านมา clue cell คือการมีเชื้อแบคทีเรียเกาะตัวเซลล์ แล้วคนที่ติดเชื้อแบบ BV ก็มักจะมีอาการนี้ เลยไม่แน่ใจว่าหรือว่าตอนนี้ติดเชื้อแบคทีเรียคะ ควรกลับไปตรวจอีกทีดี หรืออันนี้คือปกติไม่ได้เป็นอะไรมาก รบกวนคุณช่วยให้คำปรึกษาด้วยค่ะ ขอบค่ะ
สวัสดีค่ะ หากตรวจ wet smear จากตกขาวในช่องคลอด แล้วพบ clue cell แต่ไม่พบ yeast, pseudohyphae, และ T. vaginalis แปลว่า พบมีการอักเสบของช่องคลอดจากเชื้อแบคทีเรีย (bacterial vaginosis = BV) แต่ไม่พบการติดเชื้อราและเชื้อปรสิตการอักเสบของช่องคลอดจากเชื้อแบคทีเรีย (bacterial vaginosis) นั้น อาการคือจะทำให้มีตกขาวปริมาณมาก มีกลิ่นเหม็น แต่มักไม่ได้ทำให้คันหรือแสบช่องคลอด ส่วนปัจจัยที่อาจทำให้เกิด ได้แก่ เชื้อแบคทีเรียชนิดดี (lactobacilli bacteria) ลดลงจากสาเหตุต่างๆ เช่น ช่องคลอดมีความเป็นด่างจากการโดนหลั่งน้ำอสุจิบ่อยๆ หรือจากการสวนล้างช่องคลอดบ่อยไป หรือใช้สบู่หรือน้ำยาที่มีความรุนแรง หรือเกิดจากการทานยาปฏิชีวนะฆ่าเชื้อบ่อยๆ การมีเพศสัมพันธ์มากกว่า 1 คน หรือมีการเปลี่ยนคู่นอน แต่ไม่จัดเป็นโรคติดต่อทางเพศสัมพันธ์ เพราะฝ่ายชายจะไม่ได้ติดเชื้อชนิดนี้ไปด้วยสำหรับการรักษา หากเป็นไม่มาก ก็ไม่จำเป็นต้องทานยา และให้หลีกเลี่ยงปัจจัยในการเกิดดังกล่าว แต่หากอาการเป็นมาก คือมีตกขาวมากและกลิ่นเหม็นรุนแรง ก็ควรไปพบแพทย์ เพื่อให้จ่ายยาปฏิชีวนะฆ่าเชื้อให้ทาน เช่น เมโทรนิดาโซล (metronidazole), คลินดามัยซิน (clindamycin) เป็นต้น ทั้งนี้ เมื่อทานยา อาการก็จะหายไปได้ แต่ก็สามารถกลับมาเป็นได้อีก เมื่อมีปัจจัยต่างๆ เกิดขึ้นอีกค่ะ